**P Á L Y Á Z A T I F E L H Í V Á S**

**a Büntetés-végrehajtási Szervezet Oktatási, Továbbképzési és Rehabilitációs Központja** (székhelye: 8638 Balatonlelle, Honvéd u. 22.)

Szakmai Képzési és Pszichológiai Osztálya állományába pályázatot hirdet

**szakoktató**

hivatásos tiszthelyettesi beosztás betöltésére,

határozatlan idejű szolgálati jogviszonyban.

**Pályázati feltételek:**

* büntetés-végrehajtási hivatásos szolgálati jogviszony
* államilag elismert középfokú végzettség (érettségi bizonyítvány)
* középfokú rendészeti szakmai képzés megléte
* minimum 5 éves szakmai gyakorlat megléte
* rövid szakmai önéletrajz (iskolai végzettséget igazoló okiratokkal)

**A szakoktató munkakör betöltéséhez szükséges főbb szakmai elvárások és kompetenciák:**

* oktatói előadói képesség,
* az oktatott tantárgyi ismeretek tekintetében biztos, naprakész elméleti és gyakorlati tudás, a kapcsolódó jogszabályok, normák, körlevelek készségszintű ismerete,
* a megszerzett elméleti és gyakorlati tudás átadásának képessége,
* a vonatkozó jogszabályok és belső intézkedések naprakész ismerete,
* kiváló szóbeli és írásbeli kifejezőkészség, szakmai igényesség, precíz munkavégzés,
* a gyakorlatorientált képzés megvalósítása,
* digitális kompetenciák megléte, informatikai jártasság,
* önállóság, jó elemzőképesség és problémamegoldó készség.

**A pályázatok elbírálásánál előnyt jelent:**

* küzdősportban, valamint intézkedéstaktikai eljárásokban való jártasság
* büntetés-végrehajtás biztonsági szakterületén, vagy műveleti csoportban szerzett szakmai gyakorlat
* „B” kategóriás gépjárművezetői engedély.

**A munkakörrel járó főbb feladatok:**

* alaki, és intézkedéstaktikai ismeretek gyakorlati oktatása,
* az oktatott tárgyakban a tanulók vizsgára való felkészítése,
* az oktatáshoz szükséges segédanyagok, szemléltető eszközök elkészítése, azok alkalmazása,
* oktatást érintő jogszabályi változások és egyéb normák folyamatos figyelemmel kísérésére,
* az oktatott tantárgyak jegyzeteinek folyamatos korszerűsítése, a jegyzetekben a jogszabályi változások és egyéb jogi normák aktualizálása,
* az osztálynapló naprakész, szabályos vezetése,
* oktatásokhoz szükséges egyéb feladatok végrehajtása,
* tanulók tevékenységének irányítása,
* javaslat készítése az oktatást és az ismeretek elsajátítását elősegítő módszerek alkalmazására, bevezetésére.

**Munkarend**: heti 40 órás munkaidőkeret, vezényléses munkarendben.

**Munkavégzés helye:** a Büntetés-végrehajtási Szervezet Oktatási, Továbbképzési és Rehabilitációs Központja Székhelye, telephelyei, kihelyezett képzési helyszínek.

**Juttatások:**

A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvényben, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és betöltésükhöz szükséges követelményekről szóló 30/2015. (VI.16.) BM rendelet 6. melléklete alapján, Tiszthelyettes besorolási osztály, D besorolási kategória.

**A pályázat benyújtásának határideje: 2024. január 31.**

**A beosztás betöltésének legkorábbi dátuma:** pályázati anyagok elbírálását követően azonnal.

**A pályázathoz kérjük mellékelni:**

* a legfontosabb személyes adatokat is tartalmazó rövid szakmai önéletrajzot,
* az állami, szakmai iskolai végzettséget igazoló okiratok másolatait,
* nyilatkozatot arra vonatkozóan, hogy a pályázati anyagot az elbírálásban résztvevők megismerhessék

**A pályázat benyújtásának módja:**

A pályázatot elektronikus úton a bvotrk.uk@bv.gov.hu e-mail címre kell eljuttatni.

A kiírási feltételeknek megfelelő pályázatok a személyes interjú alapján, és az általam kijelölt bizottság javaslatát figyelembe véve kerülnek elbírálásra, melyről minden pályázó írásban értesítést kap.

A pályázattal kapcsolatban bővebb felvilágosítás Tánczosné Finszter Rita bv. alezredes, mb. személyügyi és szociális osztályvezetőtől kérhető az alábbi telefonszámon: az EKG: 212-1500 hívószámon.

**Balatonlelle, az elektronikus dátumbélyegző szerint**

**Dr. Horváth Ádám István bv. ezredes**

 **igazgató**